Heysea Xitoyda 152-loyiha asosida 47 metrli superyaxta qurishi mumkinligi haqida e’lon qildi. Bu haqida Yacht Harbour ma’lum qildi. Po‘lat korpusli 499 yalpi tonnajli kema 10 nafar yo‘lovchi va 9 nafardan iborat jamoaga mo‘ljallangan. Buyurtma tushgan taqdirda, kema 2018 yilda ekspluatatsiyaga tayyor qilinadi. Kema 3,2 ming ot kuchiga to‘g‘ri keluvchi ikkita SAT S32 dvigateliga ega bo‘ladi, maksimal tezligi - 15 uzel (soatiga taxminan 28 kilometr). Yaxtaning bahosi - 18,7 million dollar. Uning sotilishi bilan Yachting Partners International xalqaro brokerlik agentligi (bosh idorasi - Monakoda) shug‘ullanmoqda. Heysea Yachts Group — Tszyanminda joylashgan (Guandun provinsiyasi) Xitoy verfi. Unga 2007 yilda asos solingan, Boat International jurnali reytingida 25-o‘rinni egallaydi. Dengiz atamasida yalpi tonnaj - maxsus o‘lchov bilan hisoblanadigan kemaning jami hajmi. Bugungi kunda eng katta yalpi tonnajga ega superyaxta Alisher Usmonovga tegishli Dilbar yaxtasidir (15 917 tonna).